დასავლური პრესის მიმოხილვა
დასავლური პრესის ფურცლებზე წაიკითხავთ: როგორია ამერიკა-პაკისტანის პარტნიორობის შანსები? რუსეთის მვო-ში გაწევრიანების შანსები.
ოსამა ბინ ლადენის ლიკვიდაციის შემდეგ, მრავალ კითხვასთან ერთად დღის წესრიგში შეერთებული შტატების და პაკისტანის ურთიერთობა დადგა. კერძოდ, დამკვირვებლები და ჟურნალისტები ცდილობენ გაარკვიონ რამდენად შეძლებენ ისლამაბადის და ვაშინგტონის მესვეურები სტრატეგიული ურთიერთობების შენარჩუნებას. ამ საკითხზე საკმაოდ საინტერესო სტატია გამოაქვეყნა „ლოს-ანჟელეს ტაიმსმა,“ სათაურით - აი ასეთი აღწერით იწყება ეს სტატია. აქ ნათქვამია, რომ სწორედ ასეთ ქვეყანასთან უხდება შეერთებულ შტატებს ურთიერთობა და ეს იძულებითი ნაბიჯია, რაც მეტწილად განპირობებულია 2001 წლის 11 სექტემბრის შემდეგ ავღანეთში დაწყებული ანტიტერორისტული ოპერაციით. იმ დროს, როცა თალიბანის და ალ-ყაიდას მებრძოლები უკონტროლო საზღვრებზე შეღწევას ცდილობდნენ, ვაშინგტონი პაკისტანთან სტრატეგიულ ურთიერთობას ესწრაფვოდა. სტატიაში ნათქვამია, რომ ბინ ლადენის პაკისტანში ლიკვდიაციამ წარმოშვა კითხვა და სამართლიანი ეჭვები, რომ პაკისტანის სამხედრო და სადაზვერვო ისტებლიშმენტმა იცოდნენ ნომერ პირველი ტერორისტის ადგისამყოფელის შესახებ. - ნათქვამია სტატიის ბოლოს. პრესის მიმოხილვას ვაგრძელებთ რუსეთის თემატიკით. ამჯერად ჟურნალ „ფორინ პოლისიში“ გამოქვეყნდა სტატია სატაურით, სტატია კი მსოფლიო ვაჭრობის ორგანიზაციაში რუსეთის გაწევრიანების სურვილს ეხება. საქმე იმაშია, რომ მსოფლიო ვაჭრობის ორგანიზაციის ყოფილმა უმაღლესმა მოსამართლემ ჯეიმს ბეკასმა გამაფრთხილებელი განცხადება გააკეთა. მისი თქმით რუსეთს სურს ორგანიზაციაში გაწევრიანება, თუმცა მისი წესების დაცვის გარეშე. - განაცხადა ბეკასმა. სტატიაში გამოთქმულია მოსაზრება, რომ შესაძლოა საქმე სასამართლომდეც მივიდეს, რადგანაც რუსეთის გაწევრიანება მსოფლიო სავაჭრო ორგანიზაციაში, ეს იქნება დიდი გამოცდა ორგანიზაცის სასამართლოსთვის. საქმე იმაშია, რომ მას შემდეგ, რაც რუსეთი ორგანიზაციაში გაწევრიანდება, ამერიკას, ევროკაშირს და სხვა ქვეყნებს ვისაც რუსეთის ბაზარი აინერესებთ, ხშირად მოუწევთ სასამართლოს შეწუხება იმის გამო, რომ რუსეთი უბრალოდ წესების დარღვევით იმოქმედებს.